Märtsis Venemaa  suursaadiku väljaütlemisi kritiseerinud ja seetõttu skandaali sattunud Õpilasesinduste Assamblee peasekretär Sergei Metlev kaebas venekeelse nädalalehe MK-Estonia au teotamise eest kohtusse.    Metlev teatas, et Harju Maakohus võttis menetlusse tema hagi väljaande MK- Estonia vastu au teotamisega tekitatud mittevaralise kahju hüvitamise nõudes. Hageja soovib rahalist hüvitist talle ajalehes avaldatud artikliga tekitatud moraalse kahju eest.    Märtsi lõpus avaldas iganädalane venekeelne leht  MK-Estonia artikli pealkirjaga «Sergei Metlevi auminutid».    «Artikkel on kirjutatud läbivalt au teotavas vormis, sisaldab väidetavate anonüümsete klassikaaslase tsitaate, mis on täis vihkamist ja vaenu,» leiab Metlev.